27 67 



Tilfælde vilde der hore en lille gul Kugle til hver Stav, men det vilde være et Spørgsmaal, 

 om Kugleformen er den oprindelige. Oliekuglerne staae ikke i noget Forhold til Kjernen 

 i Pigmentcellens klare Bund. 



2) Stratum bacillorum et conorum. 



a) Stave. 



En Stav er et sexsidet Prisme med sexsidet flad Tilspidsning udad og bestaaer af 

 en udvendig og en indvendig Del; den udvendige Del er mere end doppelt saa lang som 

 den indvendige, fra hvilken den skilles ved en fin, men skarp Tverlinie. Jeg har fundet 

 hele Stavens Længde at afvexle efter Dyrets Størrelse. 



Den udvendige Dels prismatiske Form (Fig. 7, b) taber sig hurtigt, saa at de sex 

 Flader udslettes, og hele Staven bliver noget bredere. Den udadvendende, sexsidede, flade 

 Tilspidsning kan man vel iagttage, naar Staven sees efter Længden, men i Almindlighed er 

 Enden afrundet. Bedre sees den, naar Stavene staae lodret ved Siden af hverandre, ven- 

 dende denne Ende mod Iagttagerens Oie; de staae da pressede mod hverandre uden Mel- 

 lemrum, eller Mellemrummene ere markerede af Pigment. Tilspidsningen viser sig da paa 

 forskjellig Maade, saaledes som jeg har afbildet i mine mikroskopiske Undersøgelser af 

 Nervesystemet Tab. V, Fig. 61, a, b, c. Stavenes Overflade er meget glat, Substantsen 

 ensformigt klar og gjennemskinnende. Forandringerne, som Stavene ere underkastede ved 

 ydre Indvirkninger, deriblandt ogsaa deres Henfalden i Tverskiver, har jeg nøiere beskreven 

 og afbildet paa anførte Sted Fig. 60. Det er kun Stavens udvendige Del , der forandres 

 paa den angivne Maade, og tilmed er det altid denne Dels udadvendende Ende, som efter- 

 haanden ruller sig om i Form af en Krog eller Plade. Det er ligeledes Stavens udvendige 

 Del, som har Tilbøielighed til at henfalde i Tverskiver (Fig. 9, c, h, i, k), og ligesom hos 

 Gjedden findes ogsaa hos Frøen en endog tydeligere udtalet spiralförmig Anordning 

 iFig. 9, g). Længdestribning i denne Dels Indre eller Deling efter Længden (Fig. 9, e) sees 

 kun sjeldent og ikke paa friske Præparater og kan derfor vistnok kun betragtes som 

 tilfældig. 



Den udvendige Del er omgiven af Pigment og stikker helt i Pigmentskeden, der 

 naaer til Skjellet mod Stavens indvendige Del. I frisk Tilstand er dette vanskeligt at 

 iagttage, fordi Stavens Overflade ligesom hos Gjedden er meget glat, saa at den let skilles 

 fra Pigmentet, der bliver hængende paa Chorioidea. Naar derimod Nethinden er hærdet i 

 Chromsyre, hænge Skederne noget fastere ved Stavene, idet man gjor lodrette Snit med 

 Chorioidea som Underlag; man maa kun ikke anvende for stærkt Tryk for ikke at trykke 

 Skederne sammen. Som vi ville finde, svarer ogsaa .Maalet af Stavens udvendige Del ret 

 godt til Pigmentcellens Høide, naar man fradrager dens klare Bund. 



